**מנחם צורי**

בבודפשט נולד מנחם ואת העולם גילה

אביו היה מנהל חשבונות של הקהילה.

ואמו פקידה במשרד החוץ של הממשלה.

הוא היה האמצעי מבין 3 האחים

וחיי המשפחה היו מבוססים ונוחים,

החינוך היה ציוני ודתי תוך הקפדה על הכנת השיעורים

משחקי קלפים בכסף אפילו בחנוכה היו אסורים.

משנת 1940 משטר רדיפות נגד היהודים היה,

ואביו של מנחם גוייס לעבודת-כפיה-

וכאשר נספה אביו בגדוד העבודה אשתו גידלה את הילדים לבדה.

התנאים היו קשים והם פונו מביתם,

התגוררו עם מכרים מבני משפחתם.

הוא זוכר כשנשלח לקנות לחם ועמד בתור

ומפאת הבהילות מסר את כספו מבלי לספור.

ומרוב רעב לפתע, הוא בלע , את כיכר הלחם כולה...

לאנגליה הוא נשלח עם אחיו הבכור ואמו וצעיר-אחיו נותרו מאחור.

האחים השתלבו בחברה האנגלית ושמחו לשמוע שאמם נישאה בשנית.

חלומם של האחים היה לעשות עליה

וכשמלאו לו 16 זה בדיוק מה שהיה

ובעקבותיהם עלו גם האח הצעיר והאם.

כאן נשלח מנחם לפנימייה והתקשה בלימוד העברית

והוא מוסיף שאנגלית- היא שפת דבורו העיקרית

מלבד לוח הכפל שהוא מחשב בהונגרית... 1

הוא שאף להתגייס ל'כחולים' ,

אך כשגוייס לגולני ,זה לא בא לידי מימוש

והוא שירת במילואים בחיל החימוש.

את מרים שהגיעה כתיירת לשאת הוא זכה

ובאזרחות בתחום המתכת , התמחה.

מנחם נקרא שוב לשירות קבע בצבא

והוא מנהל בבקרת איכות במפעל מרכבה.

הוא היה אחראי מדידות ומנהל זוטר אך הכשיר אנשי צוות רבים לאלתר.

מבחינתו ,התקופה הזו חשובה ואהובה עקב הנתינה לביטחון המדינה.

הוא מתרגש ובעיניו רטיבות קלה

על שבמלחמת לבנון הטנק נכנס לפעולה.

בגלל השקעה מכף רגל עד ראש ועכשיו יכול הוא בשקט לפרוש.

לקורס נגרות הוא בחר להירשם ומעבודותיו אין אחד שלא מתרשם.

עבודת שיחזור המשכן במו ידיו הורכבה ועוצבה

ובבית התנ"ך במשך שש שנים היא ניצבה.

הוא בנה את דגמי המזבחות וזכה להרבה תשבחות.

הוא התגייס למשמר האזרחי בגבעת שמואל

הוא שומר מסורת , הוא צועד וגם מבשל.

בהכנת ליקרים כולם יודעים את טוב -טעמו

והוא אלוף בלספר בדיחות בעיקר על עצמו...

הזוג הניב עצי פרי בצורת 2 ילדים ועוד 4וחצי נכדים חמודים.

מכאן הוא שולח ברכת א-ל לחיילי ולאזרחי ישראל.

ואנו על כך ב'אמן' אנחנו חותמים ומאחלים לכם אריכות ימים. סוף 2